Diari Oficial de la Generalitat Valenciana


Sumari del DOGV 4073, del 28-08-2001 (2001/8554)

RESOLUCIÓ de 24 d'agost de 2001, de la Conselleria de Benestar Social, per la qual es modifiquen determinats crèdits que han de finançar les ajudes convocades mitjançant l'Ordre d'1 de desembre de 2000, de la Conselleria de Benestar Social, per la qual es regulen i convoquen ajudes dirigides al manteniment de distints programes d'intervenció i atenció familiar, per a l'exercici corresponent a l'any 2001.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8554


Data del document
:   24-08-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * família

RESOLUCIÓ de 24 d'agost de 2001, de la Conselleria de Benestar Social, per la qual es modifiquen determinats crèdits que han de finançar les ajudes convocades mitjançant l'Ordre d'1 de desembre de 2000, de la Conselleria de Benestar Social, per la qual es regulen i convoquen ajudes dirigides al manteniment de distints programes d'intervenció i atenció familiar, per a l'exercici corresponent a l'any 2001. [2001/8554]
  
L'Ordre d'1 de desembre de 2000, publicada en el DOGV núm.3.898, de 15 de desembre, va ser tramitada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot quedant condicionat el finançament d'aquestes ajudes a l'aprovació dels crèdits corresponents.
  
El 23 de febrer de 2001 (DOGV 3.951, de 2 de març es va dictar resolució de la Conselleria de Benestar Social, mitjançant la qual es va donar publicitat als crèdits pels quals es finançaven determinades ajudes convocades en l'Ordre d'1 de desembre de 2000, de la Conselleria de Benestar Social, per la qual es regulaven i convocaven ajudes dirigides al manteniment de distints programes d'intervenció i d'atenció familiar, per a l'exercici corresponent a l'any 2001.
  
Com que hi ha crèdit disponible correspon modificar les quanties assignades a algunes d'aquestes ajudes.
  
Per tot això, i fent ús de les facultats que atribueix al conseller de Benestar Social el Decret 138/2000, de 12 de setembre, del Govern Valencià, resolc:
  
Primer
  
Modificar la quantia establida per a les ajudes dirigides a subvencionar els programes que s'indiquen tot seguit, per a aquest exercici, en els termes següents:
  
a) S'incrementen els crèdits disponibles per a resoldre en la línia de subvenció T2502/01: Atenció a pares i dones gestants, en 557.499 PTA. (3.350,64 euros), tot quedant aquesta com s'indica:
  
- Consignació pressupostària anterior: 56.190.478 PTA. (183.748,34 euros)
  
- Procedència fons propis
  
- Consignació pressupostària actual: 94.492.831 PTA. (187.098,98 euros)
  
- Procedència fons propis
  
b) S'incrementen els crèdits disponibles per a resoldre en la línia de subvenció T2505/01: Programes suport familiar, en 376.065 PTA. (2.260,20 euros), tot quedant aquesta com s'indica:
  
- Consignació pressupostària: 62.429.428 PTA. (257.339,54 euros)
  
- Procedència fons propis
  
- Consignació pressupostària: 45.079.788 PTA (259.599,74 euros)
  
- Procedència fons propis
  
Segon
  
Els crèdits publicats tenen el caràcter de màxims, i no es podran concedir subvencions una vegada esgotats aquests, circumstància que s'haurà de publicar en el Diari Oficial de la Generalitat Valenciana.
  
D'altra part, si com a conseqüència de transferències pressupostàries es modificaren aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.
  
València, 24 d'agost de 2001.- El secretari general de la Conselleria de Benestar Social: Ramón Doménech Doménech (Per absència del conseller de Benestar Social, art. 6.1 del Decret 138/2000, de 12 de setembre).